SUID-AFRIKAANSE RADIOLIGA 
SARLNUUS SONDAG 380 SEPTEMBER 2007 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om 08:15 SAT in Afrikaans en om 08:30 SAT in Engels uitgesaai 
word. Om na oudio via die web, of dmv. Echolink deur ZS6FCOS te luister, 
besoek www.sarl.org.za, klik op ARMI en volg die koppelings soos aangedui. 


Hierdie, en vorige bulletins, kan ook van www.sarl.org.za afgelaai word en u kan 
ook daar inteken om toekomstige bulletins per e-pos te ontvang. 


U nuusleser vanoggend is Johan, ZSGJPN, vanuit Pretoria met herleidings op 
51,400, 10,135, 7,066 en 3,695 MHZ asook 438,825 en 1 297 MHGz in die Preto- 
riagebied. (Ander nuuslesers verander soos toepaslik). 


STIL SLEUTEL 


Dit is met leedwese dat ons die afsterwe van 'Tony Cartwright, ZS6BKO, op 
22 September 2007 na `n lang siekbed moet aankondig. Ons betuig ons innige 
meegevoel aan sy eggenote, Cory, ander familie en baie vriende. 


(POUSE) 

In die nuus vandag; 

KLUBS GAAN ZU-EKSAMENS ADMINISTREER 

SA AMSAT SE RUIMTESIMPOSIUM TOT VOLGENDE JAAR UITGESTEL 
INTEGNET EN DIE PRESIDENTSNET VOLGENDE NAWEEK 
LEERDERS SAL MET MARK SHUTTLEWORTH PRAAT 


U luister na Z#S6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


KLUBS GAAN ZU-EKSAMENS ADMINISTREER 


Die SARL is verheug om aan te kondig dat reëlings gefinaliseer is dat ge- 
affileerde klubs in die toekoms self die eksamens vir die Klas B-lisensie vir hulle 
studente mag opstel en te laat aflê. Hierdie nuwe reëling beteken dat Klas B- 
eksamens nou enige tyd van die jaar kan geskied bo en behalwe die die nasionale 
eksamens wat in Mei en Oktober afgelê word. 


Die prosedure om te volg is in sy finale stadium van voorbereiding en sal 
gedurende die Presidentsnet volgende Sondagaand bespreek word. Vanaf vol- 
gende Sondag sal die benodigde dokumentasie op die web in die afdeling vir 
lede alleen beskikbaar wees. 


SA AMSAT SE RUIMTESIMPOSIUM TOT VOLGENDE JAAR UITGESTEL 


SA AMSAT het sy ruimtesimposium tot volgende jaar uitgestel. Die organisasie 
het tot hierdie besluit gekom aangesien weens te min ondersteuning vir hierdie 


gebeurtenis. Toe hulle ondervra is, het baie moontlike bywoners gesê dat daar 
te veel dinge hierdie tyd van die jaar plaasvind. Op 6 oktober is daar alleen 
twee ander klubvergaderings en snuffelmarkte in Gauteng met nog vergaderings 
aan weerskante van hierdie datum. 


SA AMSAT se komitee sal aandag skenk aan alternatiewe datums en binnekort 
'n verdere aankondiging doen. 


INTEGNET EN DIE PRESIDENTSNET VOLGENDE NAWEEK 


Die Presidentsnet sal volgende Sondagaand om 19:00 aangebied word en sal om 
20:00 deur Integnet gevolg word. 


Die SARL se President, Graham Hartlett, sal praat oor planne vir die AJV in 
2008 en nominasies vir die Raad wat binnekort gedoen moet word. 


Integnet sal gaan oor die HMO/SARL se 40 meter bakenprogram wat gelei sal 
word deur Dr Lee-Anne McKinnell van die HMO. John Willescroft, ZS6EF, wat 
die bakentoerusting bou, sal praat oor die ontwerp en bedryfsaangeleenthede. 
'n Aanbieding in PowerPoint sal later vandeesweek op die web beskikbaar kom. 
Besoek www.sarl.org.za en klik op ARMI. 


Klubs wat hulle herhalers aan die net wil koppel moet teen Saterdag 6 
Oktober besonderhede en die telefoonnommer waardeur hulle wil koppel aan 
armi@sarl.org.za stuur. 


SPESIALE GELEENTHEIDSTASIE GEDENK LANSERING VAN SPUTNIK 
1 


Die Boland Amateurradioklub sal die lansering van die wêreld se eerste satel- 
liet, Sputnik 1, met `n spesiale geleentheidstasie oor die naweek van 6 tot 7 
Oktober gedenk, wat bedryf sal word vanaf die satellietgronbeheerstasie aan die 
Universiteit van Stellenbosch. 


Sputnik was die wêreld se eerste satelliet wat 50 jaar gelede op 4 Oktober 1957 
deur die Russe gelanseer is. Suid-Afrika se eerste satelliet Sun Sat OSCAR 385 
is op 23 Februarie 1999, 'n paar maande meer as 42 jaar later gelanseer. Beide 
gebeurtenisse is egter belangrik. Sputnik 1 het aan die wêreld getoon dat die 
wetenskapfiksieboeke van verskeie skrywers nie so erg fiksie was nie en Sun Sat 
het getoon wat met deursettingsvermoë bereik kan word. 


Die stasie sal op HF en BHF onder die roepsein ZS50SPUT aktief wees. `n 
Herdenkings-OSL-kaart sal aan alle stasies gestuur word wat asl NA Posbus 273, 
Strand, 7140. Sluit asseblief `n DIL-grootte, selfgeadresseerde en gefrankeerde 
koevert in. 


Lede van die Boland Amateurradioklub sal die spesiale geleentheidstasie regdeur 
Oktober bedryf. 


LEERDERS SAL MET MARK SHUTTLEWORTH PRAAT 


Leerders vanuit verskeie dele van Suid-Afrika sal op Woensadg 10 Oktober met 
Mark Shuttleworth praat. Hierdie leerders is met behulp van `n opstelkom- 
petisie gekies. Daar is nog twee dae oor vir individuele inskrywings. Besoek 
www.sarl.org.za. vir besonderhede. Die beste inskrywing sal vir sy skrywer `'n 
skootrekenaar wen. 


DIE SARL SE PRESIDENT HET VOO-ONDERWYSERS TOEGESPREEK 


Graham Hartlett, ZS6GJH, het 'n groep onderwysers, wat 'n kursus aan die 
Ekurhuleni Kollege vir Verdere Onderrig en Opleiding, wat deur die Departe- 
ment van Kommunikasie gereël is, toegespreek. Die doelwit van die kursus is 
om onderwysers te leer om amateurradio in hulle kolleges in te voer. 


hy het genoem dat amateurradio nie net `n plesieraktiwiteit is nie, maar 'n akti- 
witeit is wat `n positiewe bydrae lewer tot die verdere opleiding van jongmense 
in die dissiplines van wetenskap, ingenieurswese en tegnologie. 


Kolleges vir Verdere Onderrig en Opleiding (VOO) streef daarna om hoë 
kwaliteit onderrig en opleiding te voorsien ten einde leerders te help om hulleslf 
met kwalifikasies en vaardighede toe te rus ten einde met 'n verkose loopbaan 
te begin. Amateurradio kan `n waardevolle bydrae lewer met loopbaankeuse 
en boonop addisionele basiese tegniese en kommunikasievaardighede kweek wat 
jongmense in staat sal stel om dienste aan hulle gemeenskap te lewer soos met 
noodkommunikasie en tydens groot sportbyeenkomste. 


SARL 80 METER @SO-GESELLIGHEID 


Die rweede been van die SARL se 80 meter @SO-geselligheid word op Donderda- 
gaand 4 Oktober gehou, dit begin om 19:00 SAT en eindig 3 ure later. Dit is 
'n foonkompetisie in die bandgedeelte 3,603 tot 3,700 MHz. Jou roepsein, 'n 
RS-verslag en `n reeksnommer wat by 001 begin word uitgeruil. Die volledige 
reëls is beskikbaar in die 2007 SARL Kompetisieboek. 


HE-BANDE IS LOKAAL ONSTABIEL TOT SWAK 


Spaceweather.co.za rapporteer dat die sonwindspoed 575 km/s bereik het, met 
die Bz-komponenet van die interplanetere magnetiwese veld noordwaarts gerig 
wat beteken dat die aarde se magnetosfeer maksimum beskerming teen sonwinde 
bied. 


Geomagnetiese toestande is by aktiewe vlakke. HF-bande vir lokale werking 
is onstabiel tot swak. Die vooruitsig vir die week is dat `n koronale gat op 
die sonskyf na 'n geo-effektiewe posisie beweeg het en dat meer versteurde HF- 
toestande verwag kan word. Die son was vir 21 dae aaneenlopend skoon, maar 
gister het 'n nuwe sonvlek te voorskyn gekom 


Lokaal behoort 40 m `n goeie pad tussen Kaapstad en Pretoria vanaf ongeveer 
06:00 vir meeste van die dag te bied maar sal na 18:00 vinnig verswak wanneer 
80 m bruikbaar sal raak. Vir die Durban Pretoriapad sal 40 m eers by ongeveer 
08:00 oopmaak en ook laat namiddag toemaak. 80 m is `n goeie opsie vir beide 
paaie gedurende die aande maar sal die beste tussen 18:00 en 22:00 wees. Die 


toestande tussen Kaapstad en Durban sal baie soortgelyk as dié tussen Kaapstad 
en Pretoria wees. 


DX-gewyse sal tussen 16:00 en 20:00, 15 m eerste oopmaak en kort daarna 20 
m en beide sal bruikbaar wees na die ooskus, en kortpad na die weskus van die 
VSA. 


DAGBOEK VAN GEBEURE 


30 September Laaste dag vir kommentaar oor RAF-studiegids: 4 Oktober 
SARL 80 meter @SO-geselligheid: 4 - 10 Oktober - Spesiale ruimteprogram; 5 
Oktober Neem jou handdraagstel na die werk dag; 6 Oktober Oosrand Ama- 
teurradioklub se vlooimark en AJV; 6 Oktober SAATI AJV; 6 tot 7 Oktober 

Spesiale stasie ZS5O0SPUT op die lug; 7 Oktober Presidentsnet en Integnet; 
18 Oktober - Klas A RAE; 20 Oktober Kommentaar oor SARL 2008 Kom- 
petisiehandboek moet ingestuur wees. 


Sarlnuus nooi klubs en individue uit om nuusberigte wat vir radioamateurs en 
kortgolfluisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHZ in die Pretoriagebied met herleidings op 7 
(82, 7 205 en 17 590 kHrz, te luister. Vir oudiostrome en Echolink deur ZS6FCS, 
besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZSONE, saamgestel is. 


'n Voorspoedige week word aan almal toegewens, 73. 


/EX 


